title: Provedbena uredba Komisije (EU) 2018/327 оd 5. ožujka 2018. o odobrenju pripravka endo-1,4-beta-ksilanaze (EC 3.2.1.8) proizvedenog od Trichoderma citrinoviride Bisset (IMI SD135) kao dodatka hrani za šarana (nositelj odobrenja Huvepharma NV) (Tekst značajan za EGP. )

text:
                  6.3.2018

                  HR

                  Službeni list Europske unije

                  L 63/7

            PROVEDBENA UREDBA KOMISIJE (EU) 2018/327
      оd 5. ožujka 2018.
      o odobrenju pripravka endo-1,4-beta-ksilanaze (EC 3.2.1.8) proizvedenog od Trichoderma citrinoviride Bisset (IMI SD135) kao dodatka hrani za šarana (nositelj odobrenja Huvepharma NV)
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
      budući da:

                  (1)

                  Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja.

                  (2)

                  U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka endo-1,4-beta-ksilanaze (EC 3.2.1.8) proizvedenog od Trichoderma citrinoviride Bisset (IMI SD135). Uz navedeni zahtjev priloženi su podaci i dokumenti propisani člankom 7. stavkom 3. Uredbe (EZ) br. 1831/2003.

                  (3)

                  Zahtjev se odnosi na odobrenje pripravka endo-1,4-beta-ksilanaza (EC 3.2.1.8) proizvedenog od Trichoderma citrinoviride Bisset (IMI SD135) kao dodatka hrani za šarane, te njegovo razvrstavanje u kategoriju dodataka „zootehnički dodaci”.

                  (4)

                  Taj je pripravak tijekom deset godina već bio odobren Provedbenom uredbom Komisije (EU) 2015/1043 (2) kao dodatak hrani za piliće i purane za tov, nesilice, manje značajne vrste peradi za tov i nesenje, odbijenu prasad, svinje za tov te Provedbenom uredbom Komisije (EU) 2017/1906 (3) za piliće uzgajane za nesenje i manje značajne vrste peradi za nesenje.

                  (5)

                  Europska agencija za sigurnost hrane („Agencija”) u svojem je mišljenju od 6. srpnja 2017. (4) zaključila da pripravak endo-1,4-beta-ksilanaza (EC 3.2.1.8) koji proizvodi Trichoderma citrinoviride Bisset (IMI SD135) u predloženim uvjetima uporabe nema negativan učinak na zdravlje životinja, zdravlje ljudi ili na okoliš. Agencija je zaključila da se taj dodatak smatra učinkovitim za poboljšavanje zootehničkih obilježja šarana. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

                  (6)

                  Procjena pripravka endo-1,4-b-ksilanaze (EC 3.2.1.8) proizvedenog od Trichoderma citrinoviride Bisset (IMI SD135) pokazuje da su ispunjeni uvjeti za odobrenje iz članka 5. Uredbe (EZ) br. 1831/2003. U skladu s tim trebalo bi odobriti uporabu tog pripravka kako je navedeno u Prilogu ovoj Uredbi.

                  (7)

                  Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

            DONIJELA JE OVU UREDBU:
      Članak 1.
      Pripravak naveden u Prilogu, koji pripada kategoriji dodataka „zootehnički dodaci” i funkcionalnoj skupini „tvari za poticanje probavljivosti”, odobrava se kao dodatak hrani za životinje podložno uvjetima utvrđenima u tom prilogu.
      Članak 2.
      Ova Uredba stupa na snagu dvadesetog dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 5. ožujka 2018.

               Za Komisiju

               Predsjednik

            Jean-Claude JUNCKER

         (1)  SL L 268, 18.10.2003., str. 29.

         (2)  Provedbena uredba Komisije (EU) 2015/1043 оd 30. lipnja 2015. o odobrenju pripravka endo-1,4-b-ksilanaze (EC 3.2.1.8) proizvedenog od Trichoderma citrinoviride Bisset (IM SD135) kao dodatka hrani za piliće i purane za tov, nesilice, odbijenu prasad, svinje za tov i manje značajne vrste peradi za tov i nesenje i o izmjeni uredbi (EZ) br. 2148/2004, (EZ) br. 828/2007 i (EZ) br. 322/2009 (nositelj odobrenja Huvepharma NV) (SL L 167, 1.7.2015., str. 63.).

         (3)  Provedbena uredba Komisije (EU) 2017/1906 оd 18. listopada 2017. o odobrenju pripravka endo-1,4-b-ksilanaze (EC 3.2.1.8) proizvedenog od Trichoderma citrinoviride Bisset (IM SD135) kao dodatka hrani za piliće uzgajane za nesenje i manje značajne vrste peradi za nesenje (nositelj odobrenja Huvepharma NV) (SL L 269, 19.10.2017., str. 33.).

         (4)  EFSA Journal 2017.;15(7):4942.

         PRILOG

                     Identifikacijski broj dodatka

                     Naziv nositelja odobrenja

                     Dodatak

                     Sastav, kemijska formula, opis, analitička metoda

                     Vrsta ili kategorija životinje

                     Najviša dob

                     Najmanja dopuštena količina

                     Najveća dopuštena količina

                     Ostale odredbe

                     Datum isteka valjanosti odobrenja

                     Jedinice aktivnosti/kg potpune krmne smjese s udjelom vlage od 12 %

                        Kategorija zootehničkih dodataka. Funkcionalna skupina: tvari za poticanje probavljivosti.

                     4a1617

                     Huvepharma NV

                     Endo-1,4-beta-ksilanaza
                     EC 3.2.1.8

                        Sastav dodatka:

                     Pripravak endo-1,4-beta-ksilanaze (EC 3.2.1.8) proizveden od Trichoderma citrinoviride Bisset (IMI SD135) najmanje aktivnosti od 6 000  EPU (1)/g
                     (kruti i tekući oblik)

                        Karakteristike aktivne tvari:

                     endo-1,4-beta-ksilanaza (EC 3.2.1.8) proizvedena od Trichoderma citrinoviride Bisset (IMI SD135)

                        Analitička metoda
                         (2)

                     Za opis aktivnosti endo-1,4-beta-ksilanaze:
                     kolorimetrijska metoda kojom se mjeri boja topiva u vodi koja se djelovanjem endo-1,4-β-ksilanaze oslobađa iz supstratâ unakrsno povezanog azurin pšeničnog arabinoksilana.

                     Šaran

                     —

                     1 050  EPU

                                 1.

                                 U uputama za uporabu dodataka hrani za životinje i premiksa potrebno je navesti uvjete skladištenja i stabilnost pri toplinskoj obradi.

                                 2.

                                 Za korisnike dodatka i premiksa subjekti koji posluju s hranom za životinje dužni su utvrditi operativne postupke i organizacijske mjere za uklanjanje mogućih opasnosti koje proizlaze iz njihove uporabe. Ako se opasnosti s pomoću tih postupaka i mjera ne mogu otkloniti ili smanjiti na najmanju moguću mjeru, pri uporabi dodatka i premiksa potrebno je nositi odgovarajuću osobnu zaštitnu opremu, uključujući zaštitu za kožu, oči i dišne organe.

                     26.3.2028.

            (1)  1 EPU količina je enzima koja oslobađa 0,0083 mikromola reducirajućih šećera (ekvivalenti ksiloze) iz ksilana zobi po minuti pri pH 4,7 i 50 °C.

            (2)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports


title: Provedbena uredba Komisije (EU) 2018/347 оd 5. ožujka 2018. o odobrenju pripravka Saccharomyces cerevisiae CNCM I-1079 kao dodatka hrani za prasad i krmače te izmjeni uredbi (EZ) br. 1847/2003 i (EZ) br. 2036/2005 (nositelj odobrenja Danstar Ferment AG, kojeg zastupa Lallemand SAS) (Tekst značajan za EGP. )

text:
                  9.3.2018

                  HR

                  Službeni list Europske unije

                  L 67/21

            PROVEDBENA UREDBA KOMISIJE (EU) 2018/347
      оd 5. ožujka 2018.
      o odobrenju pripravka Saccharomyces cerevisiae CNCM I-1079 kao dodatka hrani za prasad i krmače te izmjeni uredbi (EZ) br. 1847/2003 i (EZ) br. 2036/2005 (nositelj odobrenja Danstar Ferment AG, kojeg zastupa Lallemand SAS)
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
      budući da:

                  (1)

                  Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja. Člankom 10. te uredbe predviđena je ponovna procjena dodataka odobrenih u skladu s Direktivom Vijeća 70/524/EEZ (2).

                  (2)

                  Pripravak Saccharomyces cerevisiae CNCM I-1079 odobren je bez vremenskog ograničenja u skladu s Uredbom Komisije (EZ) br. 1847/2003 (3) kao dodatak hrani za prasad i Uredbom Komisije (EZ) br. 2036/2005 (4) za krmače. Taj je dodatak nakon toga unesen u registar dodataka hrani za životinje kao postojeći proizvod u skladu s člankom 10. stavkom 1. Uredbe (EZ) br. 1831/2003.

                  (3)

                  U skladu s člankom 10. stavkom 2. Uredbe (EZ) br. 1831/2003 u vezi s člankom 7. te uredbe podnesen je zahtjev za ponovnu procjenu Saccharomyces cerevisiae CNCM I-1079 kao dodataka hrani za krmače i prasad. Podnositelj zahtjeva zatražio je da se taj dodatak razvrsta u kategoriju dodataka „zootehnički dodaci”. Uz navedeni zahtjev priloženi su podaci i dokumenti propisani člankom 7. stavkom 3. Uredbe (EZ) br. 1831/2003.

                  (4)

                  Europska agencija za sigurnost hrane („Agencija”) u svojim je mišljenjima od 20. travnja 2016. i 4. srpnja 2017. (5) zaključila da pripravak Saccharomyces cerevisiae CNCM I-1079 u predloženim uvjetima uporabe nema štetan učinak na zdravlje životinja, zdravlje ljudi ili okoliš. Zaključila je i da dodatak ima pozitivan utjecaj na krmače, što pozitivno utječe na prasad te pozitivan utjecaj na odbijenu prasad, odnosno znatno poboljšava omjer utroška hrane i prirasta tjelesne mase. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

                  (5)

                  Procjena pripravka Saccharomyces cerevisiae CNCM I-1079 pokazala je da su ispunjeni uvjeti za odobrenje predviđeni člankom 5. Uredbe (EZ) br. 1831/2003. U skladu s tim trebalo bi odobriti uporabu tog pripravka kako je navedeno u prilozima ovoj Uredbi.

                  (6)

                  Uredbe (EZ) br. 1847/2003 i (EZ) br. 2036/2005 trebalo bi stoga na odgovarajući način izmijeniti.

                  (7)

                  Budući da ne postoje sigurnosni razlozi zbog kojih bi izmjene uvjeta izdavanja odobrenja bilo potrebno odmah primjenjivati, primjereno je zainteresiranim stranama omogućiti prijelazno razdoblje kako bi se pripremile za ispunjivanje novih zahtjeva koji proizlaze iz odobrenja.

                  (8)

                  Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

            DONIJELA JE OVU UREDBU:
      Članak 1.
      Odobrenje
      Pripravak naveden u Prilogu, koji pripada kategoriji dodataka „zootehnički dodaci” i funkcionalnoj skupini „stabilizatori crijevne flore”, odobrava se kao dodatak hrani za životinje podložno uvjetima utvrđenima u tom prilogu.
      Članak 2.
      Izmjena Uredbe (EZ) br. 1847/2003
      Uredba (EZ) br. 1847/2003 mijenja se kako slijedi:

                  (1)

                  Članak 2. briše se;

                  (2)

                  Prilog II. briše se.

            Članak 3.
      Izmjena Uredbe (EZ) br. 2036/2005
      U Prilogu I. Uredbi (EZ) br. 2036/2005 briše se unos E1703.
      Članak 4.
      Prijelazne mjere
      Pripravak naveden u Prilogu i hrana za životinje koja taj pripravak sadržava, a koji su proizvedeni i označeni prije 29. rujna 2018. u skladu s pravilima primjenjivima prije 29. ožujka 2018., mogu se nastaviti stavljati na tržište i upotrebljavati dok se ne potroše postojeće zalihe.
      Članak 5.
      Stupanje na snagu
      Ova Uredba stupa na snagu dvadesetog dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 5. ožujka 2018.

               Za Komisiju

               Predsjednik

            Jean-Claude JUNCKER

         (1)  SL L 268, 18.10.2003., str. 29.

         (2)  Direktiva Vijeća 70/524/EEZ od 23. studenoga 1970. o dodacima u hrani za životinje (SL L 270, 14.12.1970., str. 1.).

         (3)  Uredba Komisije (EZ) br. 1847/2003 od 20. listopada 2003. o privremenom odobrenju novog korištenja dodatka hrani za životinje i o trajnom odobrenju već odobrenog dodatka hrani za životinje (SL L 269, 21.10.2003., str. 3.).

         (4)  Uredba Komisije (EZ) br. 2036/2005 od 14. prosinca 2005. o trajnom odobrenju određenih dodataka hrani za životinje i privremenom odobrenju novog korištenja određenih već odobrenih dodataka hrani za životinje (SL L 328, 15.12.2005., str. 13.).

         (5)  EFSA Journal 2016;14(6):4478. i EFSA Journal 2017;15(7):4932.

         PRILOG

                     Identifikacijski broj dodatka

                     Naziv nositelja odobrenja

                     Dodatak

                     Sastav, kemijska formula, opis, analitička metoda

                     Vrsta ili kategorija životinje

                     Najviša dob

                     Najmanja dopuštena količina

                     Najveća dopuštena količina

                     Ostale odredbe

                     Datum isteka valjanosti odobrenja

                     CFU/kg potpune krmne smjese s udjelom vlage od 12 %

                        Kategorija zootehničkih dodataka. Funkcionalna skupina: stabilizatori crijevne flore

                     4d1703

                     Danstar Ferment AG, kojeg zastupa Lallemand SAS

                        Saccharomyces cerevisiae CNCM I-1079

                        Sastav dodatka hrani za životinje:

                     pripravak Saccharomyces cerevisiae CNCM I-1079 koji sadržava najmanje:

                                 —

                                 1 × 1010 CFU/g dodatka (presvučeni oblik)

                                 —

                                 2 × 1010 CFU/g dodatka (nepresvučeni oblik)

                        Karakteristike aktivne tvari:

                     žive stanice Saccharomyces cerevisiae CNCM I-1079

                        Analitička metoda
                         (1)

                     Određivanje brojnosti: metoda izlijevanja podloge uz uporabu agara s ekstraktom kvasca, dekstrozom i kloramfenikolom (EN15789:2009)
                     Identifikacija: metoda lančane reakcije polimerazom (PCR 15790:2008).

                     Krmače
                     Odbijena prasad

                     —

                     1 × 109

                     —

                                 1.

                                 U uputama za uporabu dodatka hrani za životinje i premiksa potrebno je navesti uvjete skladištenja i stabilnost pri toplinskoj obradi.

                                 2.

                                 Za korisnike dodatka i premiksa subjekti koji posluju s hranom za životinje dužni su utvrditi operativne postupke i organizacijske mjere za uklanjanje mogućih opasnosti koje proizlaze iz njihove uporabe. Ako se opasnosti s pomoću tih postupaka i mjera ne mogu otkloniti ili smanjiti na najmanju moguću mjeru, pri uporabi dodatka i premiksa potrebno je nositi odgovarajuću osobnu zaštitnu opremu, uključujući zaštitu za dišne organe.

                                 3.

                                 Za uporabu kod krmača, u cilju pozitivnog utjecaja na prasad.

                                 4.

                                 Za uporabu u odbijenoj prasadi do približno 35 kg.

                     29. ožujka 2028.

            (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports


title: Provedbena uredba Komisije (EU) 2018/346 оd 5. ožujka 2018. o odobrenju pripravka Lactobacillus buchneri NRRL B-50733 kao dodatka hrani za sve životinjske vrste (Tekst značajan za EGP. )

text:
                  9.3.2018

                  HR

                  Službeni list Europske unije

                  L 67/18

            PROVEDBENA UREDBA KOMISIJE (EU) 2018/346
      оd 5. ožujka 2018.
      o odobrenju pripravka Lactobacillus buchneri NRRL B-50733 kao dodatka hrani za sve životinjske vrste
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
      budući da:

                  (1)

                  Uredbom (EZ) br. 1831/2003 predviđa se odobravanje dodataka hrani za životinje te osnove i postupci za izdavanje tog odobrenja.

                  (2)

                  U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka Lactobacillus buchneri NRRL B-50733. Uz navedeni zahtjev priloženi su podaci i dokumenti propisani člankom 7. stavkom 3. Uredbe (EZ) br. 1831/2003.

                  (3)

                  Navedeni se zahtjev odnosi na odobrenje za pripravak Lactobacillus buchneri NRRL B-50733 kao dodatka hrani za sve vrste životinja, za razvrstavanje u kategoriju dodatka „tehnološki dodaci”.

                  (4)

                  Europska agencija za sigurnost hrane („Agencija”) u svojem je mišljenju od 4. srpnja 2017. (2) zaključila da pripravak Lactobacillus buchneri NRRL B-50733 u predloženim uvjetima uporabe nema negativan učinak na zdravlje životinja, zdravlje ljudi ili na okoliš. Agencija je zaključila i da bi predmetni pripravak mogao poboljšati proizvodnju silaže od krmnih materijala koji se lako, umjereno teško ili teško siliraju. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

                  (5)

                  Procjena pripravka Lactobacillus buchneri NRRL B-50733 pokazala je da su ispunjeni uvjeti za odobrenje predviđeni člankom 5. Uredbe (EZ) br. 1831/2003. U skladu s tim trebalo bi odobriti uporabu tog pripravka kako je navedeno u prilozima ovoj Uredbi.

                  (6)

                  Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

            DONIJELA JE OVU UREDBU:
      Članak 1.
      Pripravak naveden u Prilogu, koji pripada kategoriji dodataka hrani za životinje „tehnološki dodaci” i funkcionalnoj skupini „dodaci silaži”, odobrava se kao dodatak hrani za životinje u skladu s uvjetima utvrđenima u tom prilogu.
      Članak 2.
      Ova Uredba stupa na snagu dvadesetog dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 5. ožujka 2018.

               Za Komisiju

               Predsjednik

            Jean-Claude JUNCKER

         (1)  SL L 268, 18.10.2003., str. 29.

         (2)  EFSA Journal 2017; 15(7):4934.

         PRILOG

                     Identifikacijski broj dodatka

                     Dodatak

                     Sastav, kemijska formula, opis, analitička metoda

                     Vrsta ili kategorija životinje

                     Najviša dob

                     Najmanja dopuštena količina

                     Najveća dopuštena količina

                     Ostale odredbe

                     Datum isteka valjanosti odobrenja

                     CFU dodatka/kg svježeg materijala

                        Tehnološki dodaci: dodaci silaži

                     1k20758

                        Lactobacillus buchneri NRRL B-50733

                        Sastav dodatka

                     Pripravak Lactobacillus buchneri NRRL B-50733 koji sadržava najmanje 1 × 1010 CFU/g dodatka.

                        Karakteristike aktivne tvari:

                     Žive stanice Lactobacillus buchneri NRRL B-50733.

                        Analitička metoda
                         (1)

                     Određivanje brojnosti u dodatku hrani za životinje: metoda razmazivanja na MRS agaru: EN 15787.
                     Identifikacija dodatka hrani za životinje: gel-elektroforeza u pulsirajućem polju (PFGE).

                     Sve životinjske vrste

                     —

                     —

                     —

                                 1.

                                 U uputama za uporabu dodatka hrani za životinje i premiksa potrebno je navesti uvjete skladištenja i stabilnost pri toplinskoj obradi.

                                 2.

                                 Najmanja količina Lactobacillus buchneri NRRL B-50733 ako se upotrebljava bez kombiniranja s drugim mikroorganizmima kao dodacima silaži: 1 × 108 CFU/kg svježeg materijala.

                                 3.

                                 Za korisnike dodatka i premiksa subjekti koji posluju s hranom za životinje dužni su utvrditi operativne postupke i organizacijske mjere za uklanjanje mogućih opasnosti koje proizlaze iz njihove uporabe. Ako se opasnosti s pomoću tih postupaka i mjera ne mogu otkloniti ili smanjiti na najmanju moguću mjeru, pri uporabi dodatka i premiksa potrebno je nositi odgovarajuću osobnu zaštitnu opremu, uključujući zaštitu za dišne organe.

                     29. ožujka 2028.

            (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports


title: Provedbena uredba Vijeća (EU) 2018/566 od 12. travnja 2018. o provedbi članka 9. Uredbe (EZ) br. 1183/2005 o uvođenju određenih posebnih mjera ograničavanja usmjerenih protiv osoba koje krše embargo na oružje u odnosu na Demokratsku Republiku Kongo

text:
               13.4.2018

               HR

               Službeni list Europske unije

               L 95/9

         PROVEDBENA UREDBA VIJEĆA (EU) 2018/566
   od 12. travnja 2018.
   o provedbi članka 9. Uredbe (EZ) br. 1183/2005 o uvođenju određenih posebnih mjera ograničavanja usmjerenih protiv osoba koje krše embargo na oružje u odnosu na Demokratsku Republiku Kongo
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1183/2005 od 18. srpnja 2005. o uvođenju određenih posebnih mjera ograničavanja usmjerenih protiv osoba koje krše embargo na oružje u odnosu na Demokratsku Republiku Kongo (1), a posebno njezin članak 9.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 18. srpnja 2005. donijelo Uredbu (EZ) br. 1183/2005.

               (2)

               Nakon preispitivanja samostalnih mjera ograničavanja utvrđenih u članku 2.b Uredbe (EZ) br. 1183/2005 trebalo bi izmijeniti obrazloženja koja se odnose na dvije osobe.

               (3)

               Prilog I.a Uredbi (EZ) br. 1183/2005 trebalo bi stoga na odgovarajući način izmijeniti,

         DONIJELO JE OVU UREDBU:
   Članak 1.
   Prilog I.a Uredbi (EZ) br. 1183/2005 mijenja se kako je navedeno u Prilogu ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luxembourgu 12. travnja 2018.

            Za Vijeće

            Predsjednik

         T. DONCHEV

      (1)  SL L 193, 23.7.2005., str. 1.

      PRILOG
      Unosi u vezi s osobama navedenima u nastavku zamjenjuju se sljedećim unosima:

                     „10.

                     Alex Kande Mupompa, bivši guverner pokrajine Kasai Central

                     alias Alexandre Kande Mupomba; Kande-Mupompa.
                     Datum rođenja: 23.9.1950.
                     Mjesto rođenja: Kananga (DR Kongo).
                     Broj putovnice DR Konga: DP 0024910 (datum izdavanja: 21.3.2016. — datum isteka valjanosti: 20.3.2021.).
                     Adresa: Messidorlaan 217/25, 1180 Uccle, Belgija
                     Državljanstvo DR Konga i Belgije.

                     Kao guverner pokrajine Kasai Central do listopada 2017. Alex Kande Mupompa bio je odgovoran za prekomjernu uporabu sile, nasilnu represiju i izvansudska pogubljenja koje su od kolovoza 2016. počinile sigurnosne snage i kongoanska nacionalna policija (PNC) u pokrajini Kasai Central, uključujući ubojstva na području Dibaye u veljači 2017.
                     Alex Kande Mupompa stoga je bio uključen u planiranje, usmjeravanje ili počinjenje djela koja predstavljaju teška kršenja ljudskih prava u DR Kongu.

                     29.5.2017.

                     12.

                     Lambert Mende, ministar komunikacija i medija i glasnogovornik vlade

                     alias Lambert Mende Omalanga.
                     Datum rođenja: 11.2.1953. Mjesto rođenja: Okolo (DR Kongo).
                     Broj diplomatske putovnice: DB0001939 (datum izdavanja: 4.5.2017. — datum isteka valjanosti: 3.5.2022.).
                     Državljanstvo DR Konga.

                     Kao ministar komunikacija i medija od 2008. Lambert Mende odgovoran je za primjenu represivne medijske politike u DR Kongu kojom se krši pravo na slobodu izražavanja i informiranja te potkopava okončanje krize na sporazuman i miran način ususret izborima u DR Kongu. Lambert Mende donio je 12. studenoga 2016. dekret kojim se ograničava mogućnost emitiranja programa stranih medija u DR Kongu.
                     Kršeći politički dogovor od 31. prosinca 2016. između predsjedničke većine i oporbenih stranaka, emitiranje programa određenog broja medijskih kuća bilo je prekinuto nekoliko mjeseci.
                     U svojstvu ministra komunikacija i medija Lambert Mende stoga je odgovoran za sprečavanje da se kriza okonča na sporazuman i miran način ususret izborima u DR Kongu, među ostalim nasilnim djelima, represijom ili poticanjem nasilja ili ugrožavanjem vladavine prava.

                     29.5.2017.”


title: Provedbena uredba Komisije (EU) 2018/1032 оd 20. srpnja 2018. o odobravanju proširenja upotrebe ulja dobivenog iz mikroalgi Schizochytrium sp. kao nove hrane u skladu s Uredbom (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470 (Tekst značajan za EGP.)

text:
               23.7.2018

               HR

               Službeni list Europske unije

               L 185/9

         PROVEDBENA UREDBA KOMISIJE (EU) 2018/1032
   оd 20. srpnja 2018.
   o odobravanju proširenja upotrebe ulja dobivenog iz mikroalgi Schizochytrium sp. kao nove hrane u skladu s Uredbom (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) 2015/2283 Europskog parlamenta i Vijeća od 25. studenoga 2015. o novoj hrani, o izmjeni Uredbe (EU) br. 1169/2011 Europskog parlamenta i Vijeća i o stavljanju izvan snage Uredbe (EZ) br. 258/97 Europskog parlamenta i Vijeća i Uredbe Komisije (EZ) br. 1852/2001 (1), a posebno njezin članak 12.,
   budući da:

               (1)

               Uredbom (EU) 2015/2283 predviđeno je da se samo nova hrana odobrena i uvrštena u popis Unije smije stavljati na tržište u Uniji.

               (2)

               Na temelju članka 8. Uredbe (EU) 2015/2283 donesena je Provedbena uredba Komisije (EU) 2017/2470 (2), kojom je utvrđen Unijin popis odobrene nove hrane.

               (3)

               Komisija na temelju članka 12. Uredbe (EU) 2015/2283 odlučuje o odobravanju i stavljanju nove hrane na tržište Unije i ažuriranju popisa Unije.

               (4)

               Provedbenom odlukom Komisije (EU) br. 463/2014 (3) odobreno je, u skladu s Uredbom (EZ) br. 258/97 Europskog parlamenta i Vijeća (4) o novoj hrani i sastojcima nove hrane, stavljanje na tržište ulja koje sadržava dokosaheksaensku kiselinu („DHK”) dobivenog iz mikroalge Schizochytrium sp. kao novog sastojka hrane koji se upotrebljava u određenim vrstama hrane, hrani namijenjenoj smanjenju tjelesne mase pri energetski ograničenim dijetama, dijetalnoj hrani za posebne medicinske potrebe, drugim vrstama hrane za posebne prehrambene potrebe kako je definirano u Direktivi 2009/39/EZ Europskog parlamenta i Vijeća (5) (osim početne i prijelazne hrane za dojenčad) i dodacima prehrani.

               (5)

               Provedbenom odlukom Komisije (EU) 2015/545 (6) odobreno je, u skladu s Uredbom (EZ) br. 258/97, stavljanje na tržište ulja koje sadržava dokosaheksaensku kiselinu („DHK”) dobivenog iz jednog drugog soja mikroalge Schizochytrium sp., (ATCC PTA 9695), kao novog sastojka hrane za upotrebu u određenim vrstama hrane, uključujući početnu i prijelaznu hranu za dojenčad i prerađenu hranu na bazi žitarica i dječju hranu za dojenčad i malu djecu.

               (6)

               Poduzetnik Mara Renewables Corporation podnio je 21. studenoga 2016. zahtjev nadležnom tijelu Ujedinjene Kraljevine za proširenje upotrebe ulja proizvedenog od različitog soja mikroalge Schizochytrium sp. (soj T18) u smislu članka 1. stavka 2. točke (d) Uredbe (EZ) br. 258/97. Zahtjev se odnosio na odobrenje upotrebe ulja dobivenog iz soja T18 mikroalge Schizochytrium sp. u svoj hrani odobrenoj provedbenim odlukama (EU) br. 463/2014 i (EU) 2015/545 i proširenje njegove upotrebe na kašice od voća i povrća.

               (7)

               Dana 10. siječnja 2017. poduzetnik Mara Renewables Corporation obavijestio je Komisiju da je u skladu s člankom 5. Uredbe (EZ) br. 258/97 na tržište Unije stavio novi sastojak hrane „ulje od mikroalge Schizochytrium sp” proizvedeno od soja T18. Poduzetnik je namjeravao upotrebljavati taj novi sastojak hrane u svim vrstama hrane koje su prethodno odobrene Provedbenom odlukom (EU) br. 463/2014.

               (8)

               Dana 22. rujna 2017. poduzetnik Nutraveris obavijestio je Komisiju da je u skladu s člankom 5. Uredbe (EZ) br. 258/97 na tržište Unije stavio novi sastojak hrane „ulje dobiveno iz mikroalge Schizochytrium sp” proizvedeno iz soja T18. Poduzetnik je namjeravao upotrebljavati taj novi sastojak hrane u svim vrstama hrane koje su prethodno odobrene provedbenim odlukama (EU) br. 463/2014 i (EU) 2015/545.

               (9)

               Dana 23. listopada 2017. poduzetnik BASF obavijestio je Komisiju da je u skladu s člankom 5. Uredbe (EZ) br. 258/97 na tržište Unije stavio novi sastojak hrane „ulje dobiveno iz Schizochytrium sp” proizvedeno iz soja T18. Poduzetnik je namjeravao upotrebljavati taj novi sastojak hrane u svim vrstama hrane koje su prethodno odobrene provedbenim odlukama (EU) br. 463/2014 i (EU) 2015/545.

               (10)

               U skladu s člankom 35. stavkom 1. Uredbe (EU) 2015/2283 svi zahtjevi za stavljanje nove hrane na tržište u Uniji koji su podneseni državi članici u skladu s člankom 4. Uredbe (EZ) br. 258/97 i za koje nije donesena konačna odluka prije 1. siječnja 2018. tretiraju se kao zahtjevi u skladu s Uredbom (EU) 2015/2283.

               (11)

               Zahtjev za proširenje upotrebe ulja proizvedenog od mikroalge vrste Schizochytrium sp. soj T18 podnesen je državi članici u skladu s člankom 4. Uredbe (EZ) br. 258/97, a ispunjava i zahtjeve utvrđene u Uredbi (EU) 2015/2283.

               (12)

               Nadležno tijelo Ujedinjene Kraljevine izdalo je 6. listopada 2017. izvješće o početnoj procjeni. U tom je izvješću zaključeno da proširenje upotrebe ulja dobivenog iz soja T18 mikroalge Schizochytrium sp. ispunjava kriterije za nove sastojke hrane utvrđene u članku 3. stavku 1. Uredbe (EZ) br. 258/97.

               (13)

               Komisija je 7. listopada 2017. izvješće o početnoj procjeni proslijedila ostalim državama članicama. U propisanom roku od 60 dana iz članka 6. stavka 4. prvog podstavka Uredbe (EZ) br. 258/97 ostale države članice dostavile su komentare u kojima se potvrđuju zaključci iz početne procjene.

               (14)

               U zaključcima iz početne procjene navode se dostatni razlozi kako bi se utvrdilo da je proširenje upotrebe ulja dobivenog iz soja T18 mikroalge Schizochytrium sp. u skladu s člankom 12. stavkom 1. Uredbe (EU) 2015/2283.

               (15)

               Uredbom (EU) br. 1308/2013 Europskog parlamenta i Vijeća (7) o uspostavljanju zajedničke organizacije tržišta poljoprivrednih proizvoda utvrđeni su zahtjevi za poljoprivredne proizvode, posebno za mlijeko i mliječne proizvode. Proširenje upotrebe ulja bogatog DHK-om dobivenog iz mikroalge Schizochytrium sp. soja T18 trebalo bi se odobriti ne dovodeći u pitanje tu uredbu.

               (16)

               Direktivom 2002/46/EZ Europskog parlamenta i Vijeća (8) utvrđeni su zahtjevi za dodatke prehrani. Proširenje upotrebe ulja dobivenog iz mikroalge vrste Schizochytrium sp. soja T18 trebalo bi se odobriti ne dovodeći u pitanje tu direktivu.

               (17)

               Uredbom (EU) br. 609/2013 Europskog parlamenta i Vijeća (9) utvrđeni su zahtjevi za hranu za dojenčad i malu djecu, hranu za posebne medicinske potrebe i zamjenu za cjelodnevnu prehranu pri redukcijskoj dijeti. Proširenje upotrebe ulja dobivenog iz mikroalge vrste Schizochytrium sp. soja T18 trebalo bi se odobriti ne dovodeći u pitanje tu uredbu.

               (18)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Unos u Unijin popis odobrene nove hrane kako je predviđeno člankom 8. Uredbe (EU) 2015/2283 koji se odnosi na ulje dobiveno iz mikroalge vrste Schizochytrium sp. (T18) mijenja se kako je navedeno u Prilogu ovoj Uredbi.
   Unos u popis Unije iz prvog stavka uključuje uvjete uptorebe i zahtjeve za označivanje utvrđene u Prilogu ovoj Uredbi.
   Odobrenjem iz ovog članka ne dovode se u pitanje odredbe Uredbe (EU) br. 1308/2013, Direktive 2002/46/EZ i Uredbe (EU) br. 609/2013.
   Članak 2.
   Prilog Provedbenoj uredbi (EU) 2017/2470 mijenja se u skladu s Prilogom ovoj Uredbi.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. srpnja 2018.

            Za Komisiju

            Predsjednik

         Jean-Claude JUNCKER

      (1)  SL L 327, 11.12.2015., str. 1.

      (2)  SL L 351, 30.12.2017., str. 72.

      (3)  SL L 209, 16.7.2014., str. 55.

      (4)  SL L 43, 14.2.1997., str. 1.

      (5)  SL L 124, 20.5.2009., str. 56.

      (6)  SL L 90, 2.4.2015., str. 7.

      (7)  SL L 347, 20.12.2013., str. 671.

      (8)  SL L 183, 12.7.2002., str. 51.

      (9)  SL L 181, 29.6.2013., str. 181.

      PRILOG
      U Prilogu Provedbenoj uredbi (EU) 2017/2470 unos za „Ulje od mikroalge Schizochytrium sp. (T18)” u tablici 1. (Odobrena nova hrana) zamjenjuje se sljedećim::

                     Odobrena nova hrana

                     Uvjeti pod kojima se nova hrana može upotrebljavati

                     Dodatni posebni zahtjevi za označivanje proizvoda

                     Ostali zahtjevi

                     „Ulje od mikroalge Schizochytrium sp. (T18)

                        Određena kategorija hrane

                        Najveće dopuštene količine

                     Pri označivanju hrane koja sadržava novu hranu navodi se ‚Ulje od mikroalge Schizochytrium sp.’”

                     Mliječni proizvodi, osim mliječnih napitaka

                     200 mg/100 g ili za sireve 600 mg/100 g

                     Mliječni analozi, osim napitaka

                     200 mg/100 g ili za analoge sireva 600 mg/100 g

                     Mazive masti i preljevi

                     600 mg/100 g

                     Žitarice za doručak

                     500 mg/100 g

                     Dodaci prehrani u smislu Direktive 2002/46/EZ

                     250 mg DHK dnevno za opću populaciju

                     450 mg DHK dnevno za trudnice i dojilje

                     Zamjena za cjelodnevnu prehranu pri redukcijskoj dijeti u smislu Uredbe (EU) br. 609/2013 i zamjene za jedan ili više obroka pri redukcijskoj dijeti

                     250 mg po obroku

                     Mliječni napitci i slični proizvodi namijenjeni maloj djeci

                     200 mg/100 g

                     Hrana namijenjena osobama s povećanom tjelesnom aktivnošću, posebno sportašima

                     Hrana pri čijem se označivanju navodi izjava o odsutnosti ili smanjenoj prisutnosti glutena u skladu sa zahtjevima iz Provedbene uredbe Komisije (EU) br. 828/2014

                     Hrana za posebne medicinske potrebe u smislu Uredbe (EU) br. 609/2013

                     U skladu s posebnim prehrambenim potrebama osoba kojima su proizvodi namijenjeni

                     Pekarski proizvodi (kruh, pecivo i slatki keksi)

                     200 mg/100 g

                     Žitne pločice

                     500 mg/100 g

                     Masti za kuhanje

                     360 mg/100 g

                     Bezalkoholna pića (uključujući mliječne analoge i mliječne napitke)

                     80 mg/100 ml

                     Početna i prijelazna hrana za dojenčad u smislu Uredbe (EU) br. 609/2013

                     U skladu s Uredbom (EU) br. 609/2013

                     Prerađena hrana na bazi žitarica i dječja hrana za dojenčad i malu djecu u smislu Uredbe (EU) br. 609/2013

                     200 mg/100 g

                     Kašice od voća/povrća

                     100 mg/100 g


title: Provedbena uredba Komisije (EU) 2018/1210 оd 30. kolovoza 2018. o najnižoj prodajnoj cijeni za obrano mlijeko u prahu za dvadeset i treći djelomični poziv za podnošenje ponuda u okviru natječajnog postupka otvorenog Provedbenom uredbom (EU) 2016/2080

text:
                  31.8.2018

                  HR

                  Službeni list Europske unije

                  L 221/2

         PROVEDBENA UREDBA KOMISIJE (EU) 2018/1210
         оd 30. kolovoza 2018.
         o najnižoj prodajnoj cijeni za obrano mlijeko u prahu za dvadeset i treći djelomični poziv za podnošenje ponuda u okviru natječajnog postupka otvorenog Provedbenom uredbom (EU) 2016/2080
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
         uzimajući u obzir Provedbenu uredbu Komisije (EU) 2016/1240 оd 18. svibnja 2016. o utvrđivanju pravila za primjenu Uredbe (EU) br. 1308/2013 Europskog parlamenta i Vijeća s obzirom na javnu intervenciju i potpore za privatno skladištenje (2), a posebno njezin članak 32.,
         budući da:

                     (1)

                     Provedbenom uredbom Komisije (EU) 2016/2080 (3) otvorena je prodaja obranog mlijeka u prahu putem natječajnog postupka.

                     (2)

                     U svjetlu ponuda primljenih za dvadeset i treći djelomični poziv za podnošenje ponuda, trebalo bi odrediti najnižu prodajnu cijenu.

                     (3)

                     Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            Za dvadeset i treći djelomični poziv za podnošenje ponuda za prodaju obranog mlijeka u prahu u okviru natječajnog postupka otvorenog Provedbenom uredbom (EU) 2016/2080, za koji je rok za podnošenje ponuda istekao 28. kolovoza 2018., najniža prodajna cijena iznosi 123 EUR/100 kg.

            Članak 2.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 30. kolovoza 2018.

                  Za Komisiju,

                  u ime predsjednika,

               Jerzy PLEWA

                  Glavni direktor

                  Glavna uprava za poljoprivredu i ruralni razvoj

            (1)  SL L 347, 20.12.2013., str. 671.

            (2)  SL L 206, 30.7.2016., str. 71.

            (3)  Provedbena uredba Komisije (EU) 2016/2080 оd 25. studenoga 2016. o otvaranju prodaje obranog mlijeka u prahu putem natječajnog postupka (SL L 321, 29.11.2016., str. 45.).


title: Provedbena uredba Komisije (EU) 2018/1615 оd 22. listopada 2018. o upisu naziva u registar zaštićenih oznaka izvornosti i zaštićenih oznaka zemljopisnog podrijetla „Lucanica di Picerno” (ZOZP)

text:
                  29.10.2018

                  HR

                  Službeni list Europske unije

                  L 270/1

         PROVEDBENA UREDBA KOMISIJE (EU) 2018/1615
         оd 22. listopada 2018.
         o upisu naziva u registar zaštićenih oznaka izvornosti i zaštićenih oznaka zemljopisnog podrijetla „Lucanica di Picerno” (ZOZP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 50. stavkom 2. točkom (a) Uredbe (EU) br. 1151/2012, zahtjev Italije za upis naziva „Lucanica di Picerno” u registar objavljen je u Službenom listu Europske unije (2).

                     (2)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Lucanica di Picerno” potrebno je upisati u registar,

               DONIJELA JE OVU UREDBU:

            Članak 1.
            Naziv „Lucanica di Picerno” (ZOZP) upisuje se u registar.
            Naziv iz prvog stavka odnosi se na proizvod iz razreda 1.2. Mesni proizvodi (kuhani, usoljeni, dimljeni itd.) iz Priloga XI. Provedbenoj uredbi Komisije (EU) br. 668/2014 (3).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 22. listopada 2018.

                  Za Komisiju,

                  u ime predsjednika,

               Phil HOGAN

                  Član Komisije

            (1)  SL L 343, 14.12.2012., str. 1.

            (2)  SL C 153, 2.5.2018., str. 15.

            (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (EU) 2018/1781 оd 16. studenoga 2018. o izmjeni Uredbe Vijeća (EZ) br. 1210/2003 o određenim posebnim ograničenjima gospodarskih i financijskih odnosa s Irakom

text:
                  19.11.2018

                  HR

                  Službeni list Europske unije

                  L 292/2

         PROVEDBENA UREDBA KOMISIJE (EU) 2018/1781
         оd 16. studenoga 2018.
         o izmjeni Uredbe Vijeća (EZ) br. 1210/2003 o određenim posebnim ograničenjima gospodarskih i financijskih odnosa s Irakom
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 1210/2003 od 7. srpnja 2003. o određenim posebnim ograničenjima gospodarskih i financijskih odnosa s Irakom i stavljanju izvan snage Uredbe (EZ) br. 2465/96 (1), a posebno njezin članak 11. točku (b),
         budući da:

                     (1)

                     U Prilogu III. Uredbi (EZ) br. 1210/2003 navode se javna tijela, društva i agencije te fizičke i pravne osobe, tijela i subjekti prijašnje iračke vlade na koje se odnosi zamrzavanje sredstava i ekonomskih izvora smještenih izvan Iraka na dan 22. svibnja 2003. na temelju te uredbe.

                     (2)

                     Odbor za sankcije Vijeća sigurnosti Ujedinjenih naroda odlučio je 13. studenoga 2018. izbrisati jedan unos s popisa osoba ili subjekata na koje se treba primjenjivati zamrzavanje sredstava i ekonomskih izvora.

                     (3)

                     Prilog III. Uredbi (EZ) br. 1210/2003 trebalo bi stoga na odgovarajući način izmijeniti,

               DONIJELA JE OVU UREDBU:

            Članak 1.
            Prilog III. Uredbi (EZ) br. 1210/2003 mijenja se kako je utvrđeno u Prilogu ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 16. studenoga 2018.

                  Za Komisiju,

                  u ime predsjednika,

                  Voditeljica Službe za instrumente vanjske politike

            (1)  SL L 169, 8.7.2003., str. 6.

            PRILOG
            U Prilogu III. Uredbi Vijeća (EZ) br. 1210/2003 briše se sljedeći unos:

                           „104.

                           RAFIDAIN COMPANY FOR BUILDING DAMS (alias: STATE ORGANIZATION FOR DAMS). Adrese: (a) Saddoun St., Bagdad, Irak; (b) P.O. Box 5982, Al-Masbah, Bagdad, Irak.”